1369.

Godina **1369** (**[[Rimske brojke|MCCCLXIX]]**) bila je redovna godina koja počinje u ponedjeljak u julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* 17. 1. - Ubijen je kiparski kralj Petar I, nasleđuje ga maloletni Petar II (do 1382), kraljevstvo opada.
* 25. 1. - Pošto se u Akvitaniji žale na poreze koje je uveo Edward Crni Princ, francuski kralj ga zove u Pariz.
* 26. 1. - Balšići se obavezuju na katoličku vjeru.
* februar - Ugarski kralj Ludovik I. Veliki i poljski Kazimierz III od Poljske potvrđuju u Budimu da će prvi naslediti drugog; sklapaju savez protiv cara Karla IV.
* 14. 3. - Kastiljski građanski rat: Henrik je, uz pomoć Francuza Bertranda du Guesclina, porazio polubrata Pedra, kome je pomagala Granada.
* 23. 3. - Kastiljski kralj Pedro I je ubijen od strane svog polubrata Enriquea II (vl. do 1379). Ovim je okončana legitimna loza kastiljske kuće Ivreja/Burgundija, preuzima vanbračna kadetska loza Trastámara (do 1516/55).
** Pretendenti na kastiljski tron su i Fernando I od Portugala, kraljevi Aragona i Navare i kasnije John od Genta.
** Fernando je ove godine postavljen za kralja Galisije (do 1373).

### April/Travanj &ndash; Jun/Lipanj
* 9. 4.? - Lucca je povratila nezavisnost od Pise.
* maj &ndash; Pošto se Crni princ nije odazvao pozivu, osiguran savez sa Kastiljom, i stotine mjesta Akvitanije ga poziva, kralj Charles V od Francuske razvrgava Sporazum iz Brétignyja, čime ponovno otpočinje Stogodišnji rat - druga faza, Karolinski rat, traje do 1389. Francuzi će do kraja godine zauzeti najveći dio Akvitanije.
* 22. 6. - Ugarski kralj daje banu Bugarske Benediktu "pravo mača i torture", - Vidinska Bugarska ipak neće još dugo ostati pod ugarskom vlašću.

### Jul/Srpanj &ndash; Septembar/Rujan
* avgust - Vizantijski car je stigao u Napulj, s njime su zet Francesco Gattilusio i glavni ministar Dimitrije Kidon - nastavljaju u Rim (u Carigradu i Solunu upravljaju sinovi Andronik odn. Manojlo).
* 29. 8. - Ugarski kralj potvrđuje vlaškom Vladislavu vojvodstva Fagaraš i Almas u zamenu za formalno vazalstvo.
* 18. 9. - U Veneciji se pominje da im izaslanik cara Uroša nudi Kotor, pod opsadom odmetnutog Đurđa Balšića (grad 1370/71 priznaje ugarsku vlast).
* 22. 9. - Umro Guido Gonzaga, gospodar Mantove, nasleđuje ga sin Ludovico II (do 1382).
* 29. 9. - Mir iz Schärdinga: Tirol je potvrđen Habsburzima, Schärding Wittelsbasima.

### Oktobar/Listopad &ndash; Decembar/Prosinac
* 18. 10. - Vizantijski car Jovan V priznaje u Rimu papu za poglavara, želeći da dobije pomoć protiv Turaka - raskol crkava ostaje.
* jesen - Pravoslavna antiugarska koalicija za oslobođenje Vidina: Ivan Aleksandar od Bugarske, Vladislav I od Vlaške i Dobrotica od Karvune (Dobrudže). Ugarski kralj vraća Vidin Ivanu Sracimiru, kao vazalu. Dve Ivanove kćerke su ostale na ugarskom dvoru, jedna je buduća bosanska kraljica Doroteja.
* 14. 12. - Papa šalje pisma ugarskom kralju i Stjepanu Vuku Kotromaniću, moli kralja da pomogne Vuku.

### Kroz godinu
* Karlo II. Drački je postavljen za hrvatskog hercega (faktički 1371-76). Priprema se brak sa njegovom rođakom Margaretom, kćerkom Karla Dračkog Starijeg (papa daje pristanak sledećeg januara).
* Šimun Mauricijev od plemena Pok je hrvatsko-dalmatinski ban 1369-70.
* U Šibenik doselio Radonja Šižgorić, prvi poznati član obitelji.
* Bosanski ban Tvrtko je nakon tri godine umirio zemlju - Sanko Miltenović je pobeđen pobegao u Dubrovnik, Tvrtko je sa vojskom dolazio do grada.
* Prema Mavru Orbinu, koalicija cara Uroša, Lazara Hrebeljanovića i Nikole Altomanovića se sukobila sa kraljem Vukašinom ali je poražena na Kosovu - Lazar se povukao a Nikolina vojska je stradala. Nakon ovoga je bilo napeto između Vukašina i Dubrovnika.
* Kesar Novak Mrasorović je podigao Crkvu Rođenja Presvete Bogorodice na Malom Gradu na Prespanskom jezeru (tj. obnovio je freske).
* Prema novijim shvatanjima, Osmanlije su tek ove godine osvojile Jedrene, koje postaje njihov glavni grad.
* Treća kuga u Engleskoj i još nekim zemljama, naročito je opasna za decu.
* Tajlandsko kraljevstvo Ayutthaya po drugi put osvaja Kambodžu.
* Kineski car Hongwu iz dinastije Ming naređuje da se u svakom okrugu mora osnovati konfucijanska škola. (?)

## Rođenja

* 28. 5. - Muzio Attendolo Sforza, kondotijer, osnivač dinastije Sforza († 1424)

## Smrti

* 16/17. 7. - Nikola iz Autrécourta, filozof, skolastičar (* ca. 1299)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Venning, Timothy; A Chronology of the Byzantine Empire; Palgrave Macmillan 2006